अमरनाथ यात्रा : दो दिन में 900 लोगों ने करवाया रजिस्ट्रेशन
अमरनाथ यात्रा के लिए दूसरे दिन शुक्रवार को जम्मू-कश्मीर बैंक से 500 से ज्यादा यात्रियों को रजिस्ट्रेशन दिए गए। दो दिनों में 900 से ज्यादा रजिस्ट्रेशन बांटे गए। शनिवार को भी रजिस्ट्रेशन बांटें जाएंगे।
सुबह बैंक खुलने के पहले ही यात्रियों की कतार लग गई थी। बैंक प्रबंधक नेकराम बसोन के अनुसार बालटाल व पहलगाम दोनों रूटों के 5600 रजिस्ट्रेशन कार्ड बैंक के पास आए हैं। इनका वितरण किया जा रहा है। रजिस्ट्रेशन कार्ड से पहले प्रत्येक यात्री को मेडिकल करवाना होगा। इसके लिए फॉर्म बैंक में उपलब्ध है। यात्री इसकी प्रिंट ऑनलाइन भी निकाल सकते हैं। यात्री पहले ही मेडिकल करवाकर लाएंगे तो रजिस्ट्रेशन लेने में आसानी होगी।
लोगों को चाहिए शुरू की तारीख के रजिस्ट्रेशन
29 जून से शुरू हो रही अमरनाथ यात्रा के लिए सभी यात्रियों को शुरू की तारीख के रजिस्ट्रेशन चाहिए। बैंक आने वाले 95 प्रतिशत लोग इनकी मांग कर रहे हैं। उधर, बैंक प्रबंधन का कहना है उनके पास जो 5600 रजिस्ट्रेशन आए हैं, वे अलग-अलग तारीखों के हैं। जिन तारीख के रजिस्ट्रेशन उपलब्ध हैं, यात्रियों को दिए जा रहे हैं।
hin_Deva hin_Deva hin_Deva hin_Deva hin_Deva